
Javni konkurs za davanje na korišćenje i administriranje Poslovnog inkubatora u poslovnom parku u Glogovcu 
Na osnovu člana 11. stav 2. Administrativnog uputstva br. 15/2016 o načinu osnivanja, funkcionisanja i administriranja poslovnih inkubatora, Agencija za Investicije i Podršku Preduzeća na Kosovu (KIESA), koja funkcioniše u okviru Ministarstva trgovine i industrije, pod svojim mandatom ima podršku MSP i stvaranje povoljnog okruženja za obavljanje poslovnih delatnosti, stoga poziva i podstiče sva fizička i pravna lica da apliciraju za korišćenje i administriranje "Poslovnog inkubatora u Glogovcu".
Poslovni inkubator se nalazi u poslovnom parku u Glogovcu (PPG), autoput Priština – Peć, u selu Gornja Koretica, Glogovac.
Poslovni inkubator nudi ukupno 14 kancelarijskih prostorija (kancelarija) različitih veličina spremnih za korišćenje i opremljenih osnovnim inventarom (radni sto, stolica i ormar) ukupno 371,22 m² + 46,15 m².
Pravo na apliciranje imaju sva fizička ili pravna lica kako je utvrđeno Administrativnim uputstvom br. 15/2016 o načinu osnivanja, funkcionisanja i administriranja poslovnih inkubatora.
1. Tehnički kriterijumi;
1.1. Mora biti registrovan u Republici Kosovo, kao NVO ili kao trgovinsko društvo. Dokazano kopijom Sertifikata o registraciji NVO-a ili Biznisa;
1.2.  Poreska potvrda kojom se potvrđuje da aplikant nema tekućih neizmirenih poreskih obaveza ili je u sporazumu o poravnanju duga sa PAK-om;
1.3.  Potvrda od strane Suda koja potvrđuje da ovlašćeno lice subjekta nije pod istragom, traži se original ne stariji od 30 dana;
1.4.  Dokaz o aktivnom tekućem računu u jednoj od banaka koje je licencirala Centralna banka Kosova;
1.5. Kopija lične karte osobe na čije ime je aplikant registrovan.
2. Kriterijumi za procenu za davanje na korišćenje i administriranje poslovnog inkubatora u PPG su sledeći:
2.1. Mora imati najmanje tri (3) godine radnog iskustva u razvoju i unapređenju početnih biznisa. 
· Dokaz da je pružao obuku, savetovanje, izradu različitih dokumenata za biznise (poslovni plan, marketing, računovodstvo itd.). Dokazano spiskom biznisa korisnika potpisano i pečatirano od strane aplikanta (original), do 40 bodova;
2.2. Da ima stručno osoblje za upravljanje i razvoj početnih biznisa.
· Najmanje dva (2) ekonomista sa radnim iskustvom od najmanje 5 godina dokazano CV-om i ugovorom o radu ili referencama o njihovom iskustvu. U isto vreme aplikant mora imati ugovor ili prethodni sporazum o angažovanju ovih ekonomista za upravljanje i razvoj početnih biznisa, do 30 bodova;
2.3. Plan sprovođenja za upravljanje, administriranje i praćenje početnih biznisa koji se nalaze u inkubatorima.
· Hronološki opis na dve do četiri stranice, do 30 bodova;
3. Poseta inkubatoru:
MTI/Agencija za Investicije i Podršku Preduzeća na Kosovu organizovaće posetu Poslovnom inkubatoru u PPG za sve zainteresovane strane kako bi obavestila zainteresovane o prostoru i veličinama kancelarija koje nudi ovaj Poslovni inkubator. Posete se realizuju svakog četvrtka 09:00-11:00 časova tokom perioda dok je objavljen konkurs.
4. Vremenski rok za davanje na korišćenje i administiranje Poslovnog inkubatora
Rok za davanje na korišćenje i administriranje poslovnog inkubatora u PPG-u je pet (5) godina sa mogućnošću produženja za još pet (5) godina ako korisnik u potpunosti izvrši ugovorne obaveze. Cena po m² iznosi tri (3) evra godišnje. Sve obaveze i dužnosti će potpisati u zajedničkom ugovoru: korisnik (u svojstvu zakupca), a sa druge strane MTI i Opština Glogovac (u svojstvu zakupodavca).
5. Vrednovanje aplikacija
MTI zajedno sa Opštinom Glogovac uspostavlja Komisiju od četiri (4) člana (2 iz MTI i 2 iz Opštine) za vrednovanje zahteva/aplikacija u skladu sa kriterijumima utvrđenim ovim izražavanjem interesa za davanje na korišćenje i administriranje Poslovnog inkubatora u PPG.
6. Prava i obaveze strana
Prava i obaveze strana, osnivača poslovnog inkubatora u PPG i korisnika odabranog poslovnog inkubatora određuju se ugovorom.
7. Preuzimanje i podnošenje aplikacija:
Obaveštenje o javnom oglasu objavljeno je na veb stranici Ministarstva trgovine i industrije mti.rks-gov.net i kiesa.rks-gov.net. Entiteti koji žele aplicirati u skladu sa javnim konkursom moraju aplicirati podnošenjem celokupne dokumentacije u kancelariji arhive Ministarstva u fizičkom obliku u Ministarstvu trgovine i industrije, Ul. Muharrem Fejza, Lagjja e Spitalit, b. b. Priština, 10000, Republika Kosovo.
Rok za apliciranje je do 17. 04.2019. u 16:00 časova. Aplikacije primljene nakon roka neće se uzeti u obzir. 
U trenutku apliciranja subjekt prihvata sve odgovornosti, obaveze, kriterijume i dužnosti predviđene u ovom javnom konkursu.

